cyanic-selkie/wikianc huggingface dataset:
জার্মানি
পরিবহন
ইউরোপের কেন্দ্রে অবস্থিত হওয়ায় পরিবহনখাতের গুরুত্বের দিক দিয়েও জার্মানি কেন্দ্রে অবস্থিত। জার্মানির বহুমুখী ও আধুনিক পরিবহন ব্যবস্থা এরই পরিচয় বহন করে। বিশ্বের তৃতীয় দীর্ঘতম মোটরওয়ে জার্মানিতে অবস্থিত যা স্থানীয়ভাবে অটোবান নামে পরিচিত। উচ্চগতিসম্পন্ন রেলের একটি বহুকেন্দ্রিক নেটওয়ার্ক জার্মানি তৈরি করেছে। আন্তনগর এক্সপ্রেস হচ্ছে জার্মানির সর্বাধিক অগ্রসর সার্ভিস যা নগর অতিক্রম করে প্রতিবেশী রাষ্ট্রসমূহের সাথেও যোগাযোগ স্থাপন করেছে। রেলের সর্বোচ্চগতি ঘণ্টায় ১৬০ থেকে ৩০০ কিলোমিটার পর্যন্ত হয়ে থাকে। ৩০ মিনিট, এক ঘণ্টা বা ২ ঘণ্টা ব্যবধানে সার্ভিস পাওয়া যায়। জার্মানির বৃহত্তম বিমানবন্দর ফ্রাঙ্কফুর্ট আন্তর্জাতিক বিমানবন্দর ও মিউনিখ আন্তর্জাতিক বিমানবন্দর, দুটোই লুফথানসার বৈশ্বিক কেন্দ্র।
সামরিক বাহিনী
জার্মানির সামরিক বাহিনী সেনা, নৌ, বিমান বাহিনী ও কেন্দ্রীয় চিকিৎসা সেবা দ্বারা গঠিত। । ১৮ বছরেরর পুরুষদের জন্য সামরিক বাহিনীর সেবা বাধ্যতামূলক করা হয়েছে এবং তারা বছরে অন্তত নয় মাস দায়িত্ব পালন করে।
সামরিক খাতে ২০০৩ সালে দেশটির জিডিপির ১.৫% খরচ হয়। বিগত ১০০ বছর ধরে এই দেশ বিশ্বের অন্যতম বৃহৎ সামরিক বাজেট করে থাকছে। যুদ্ধ ব্যতীত অন্য সময় সামরিক বাহিনীর সেনাপতি থাকে প্রতিরক্ষা মন্ত্রী। জার্মানির সংবিধান শুধুমাত্র আত্মরক্ষার জন্য যুদ্ধের অনুমতি দেয় যার সেনাপতি হবে ।
জার্মান সামরিক বাহিনীতে ২,০০,৫০০ পেশাদার সৈনিক, ৫৫,০০০ ১৮-২৫ বছরের সাময়িক সেনা সদস্য যারা বছরে অন্তত নয় মাস দায়িত্ব পালন করে এবং যে কোন সময়ের জন্য প্রস্তুত থাকা ২,৫০০ সংরক্ষিত(reserve) সেনা। আত্মরক্ষার অথবা যুদ্ধের জন্য সবসময় প্রায় ৩,০০,০০০ জন্য সংরক্ষিত সৈনিক সব সময় পাওয়া যায়। যদিও ২০০১ সাল থেকে সামরিক বাহিনীর সকল কাজে মেয়েদের অবাধ অংশ গ্রহণ চালু রয়েছে তারপরও তাদের জন্য সামরিক বাহিনীতে যোগদান বাধ্যতামূলক নয়। বর্তমানে ১৪,৫০০ জন মহিলা সেনা কর্মরত আছে। এ পর্যন্ত দুই জন মহিলা চিকিৎসা কর্মকর্তাকে জেনারেল পদমর্যাদায় উন্নীত করা হয়েছে।
ইউরোফাইটার টাইফুন বিমান বাহিনীর প্রধান যুদ্ধবিমান। এটি এফ-১৮ বা ডেসল্ট রাফাল এর সমগোত্রীয়।
জনসংখ্যা
জার্মানি ইউরোপীয় ইউনিয়নের সবচেয়ে জনবহুল দেশ। সারা পৃথিবীতে জার্মানি ১৫তম জনবহুল দেশ। প্রতি বর্গকিলোমিটারে ২২৯.৪ জন অধিবাসী বাস করে। জার্মান ভাষা জার্মানির সরকারি ভাষা। এছাড়া, অভিবাসী জনগোষ্ঠীর মধ্যে আরও অনেকগুলি ভাষা প্রচলিত। এদের মধ্যে আরবি, গ্রিক, ইতালীয়, কুর্দি এবং তুর্কি ভাষা উল্লেখযোগ্য। লুসাটিয়া অঞ্চলে সার্বীয় ভাষা এবং দক্ষিণ শ্লেসভিগ অঞ্চলে ডেনীয় ভাষার আঞ্চলিক সরকারি মর্যাদা রয়েছে। উপকূলীয় দ্বীপগুলিতে ফ্রিসীয় ভাষা প্রচলিত। জার্মানির পূর্ব সীমান্তে পোলীয় ভাষা এবং উত্তর-পশ্চিম সীমান্তে ওলন্দাজ ভাষা প্রচলিত। এছাড়াও এখানে অনির্দিষ্ট সংখ্যক রোমানি ভাষাভাষী বাস করে।
খেলাধুলা
ফুটবল জার্মানদের জাতীয় খেলা, আর ফুটবল খেলার সবচেয়ে বড় আসর ফিফা বিশ্বকাপে জার্মানি চারবার চ্যাম্পিয়ন হয়েছে। এছাড়াও ক্লাব ফুটবলে জার্মান দল বায়ার্ন মিউনিখ তাদের শ্রেষ্ঠত্ব প্রমাণ করেছে। তাছাড়া খেলাধুলার আন্তর্জাতিক পরিমণ্ডলে জার্মানিরা সবসময় তাদের শ্রেষ্ঠত্ব দেখিয়ে গিয়েছে এবং যাচ্ছে, যেমনটা দেখা যায় ব্রাজিলের রিও দি জেনেরিও শহরে ৫ আগস্ট থেকে ২১ আগস্ট ২০১৬ তারিখে অনুষ্ঠিত ২০১৬ গ্রীষ্মকালীন অলিম্পিকে সর্বমোট পদক তালিকায় তাদের ৭ম স্থানে অবস্থান।
সংস্কৃতি
জার্মান ভাষায় জার্মানিকে প্রায়ই বলা হয়ে থাকে “ডাস লাণ্ড ড্যার ডিখটার উন্ড ডেনকার”, যার অর্থ হচ্ছে “কবি ও চিন্তাবিদদের দেশ”। একটি জাতির দেশ হিসেবে জার্মানির উত্থানের অনেক আগে থেকেই জার্মান সংস্কৃতির আবির্ভাব, এবং এর বিস্তৃতি ছিল গোটা জার্মান ভাষী এলাকা জুড়ে। গোড়া থেকেই জার্মান সংস্কৃতি ইউরোপের তৎকালীন সব হালচালে প্রভাবিত হয়ে এসেছে এবং এই প্রভাবে ধর্ম ও ধর্ম নিরপেক্ষতা দুটোই ছিল। এই জন্যে জার্মান সংস্কৃতিকে ইউরোপের উচ্চ সংস্কৃতি থেকে আলাদা করে চিহ্নিত করা মুশকিল। আরেকটি বড় কারণ হচ্ছে, ইতিহাসের কিছু জাঁদরেল মনীষী, যেমন ভোল্‌ফগাংক্‌ আমাডেয়ুস মোৎসার্ট, ফ্রানৎস কাফকা, কার্ল মার্ক্স, ফ্রিডরিখ এঙ্গেলসএবং পাউল কেলান যদিও বা আধুনিক অর্থে জার্মান নাগরিক ছিলেন না, কিন্তু তাদের ঐতিহাসিক অবস্থান, কাজ ও সামাজিক গুরুত্ব বুঝতে হলে অবশ্যই তাদের দেখতে হবে জার্মান সংস্কৃতির দৃষ্টিকোণ থেকে।
বহিঃসংযোগ
www.deutschland.de – বিষয়ভিত্তিক, বহুভাষিক জার্মানি সম্পর্কিত ওয়েবসাইট
ইয়োহানেস গেয়র্গ বেন্ডনর্‌ৎস
thumb|ইয়োহানেস গেয়র্গ বেন্ডনর্‌ৎস ইয়োহানেস গেয়র্গ বেন্ডনর্‌ৎস (Johannes Georg Bednorz) (জন্ম: ১৬ই মে, ১৯৫০) জার্মান পদার্থবিজ্ঞানী যিনি ১৯৮৭ সালে কার্ল আলেকজান্ডার মুলার এর সাথে যৌথভাবে পদার্থবিজ্ঞানে নোবেল পুরস্কার লাভ করেছেন। তাদের পুরস্কার প্রাপ্তির কারণ ছিল, উচ্চ-তাপমাত্রার অতিপরিবাহিতা বিষয়ক গবেষণা।
জীবন ও কর্ম
বেন্ডনর্‌ৎস জার্মানির উত্তর রাইন-ভেস্টফালিয়ার নিউয়েনার্শেন নামক স্থানে জন্মগ্রহণ করেন। তার বাবা আন্টন বেন্ডনর্‌ৎস আর মা এলিসাবেট বেন্ডনর্‌ৎস। ১৯৬৮ সালে তিনি মুনস্টার বিশ্ববিদ্যালয়ে খনিজ বিজ্ঞান বিষয়ে পড়াশোনা শুরু করেন। এখান থেকে ১৯৭৬ সালে স্নাতক হন। ১৯৮২ সালে জুরিখে অবস্থিত সুইস ফেডারেল ইনস্টিটিউট অফ টেকনোলজি থেকে পিএইচডি ডিগ্রি অর্জন করেন। এই একই বছর আইবিএম তাকে তাদের জুরিখ গবেষণাগারে কাজ করার জন্য নিয়ে যায়। এই গবেষণাগারে মুলার অতিপরিবাহিতা নিয়ে কাজ করছিলেন। তিনি বেন্ডনর্‌ৎসকে সাথে নেন।
১৯৮৩ সালে দুজনে মিলে অবস্থান্তর ধাতব অক্সাইড থেকে উৎপন্ন সিরামিকের বৈদ্যুতিক ধর্ম নিয়ে পরীক্ষা করতে থাকেন। তাদের আশা ছিল, এ ধরনের পদার্থ হয়তো অতিপরিবাহী হিসেবে কাজ করবে। তাদের কাজের প্রকৃত পরীক্ষণ এবং নির্মাণের দায়িত্ব বেন্ডনর্‌ৎসের উপরই ছিল। ১৯৮৬ সালে তারা ৩৫ কেলভিন তাপমাত্রায় একটি বেরিয়াম-ল্যান্থানাম-কপার অক্সাইডে অতিপরিবাহীতা তৈরি করতে সক্ষম হন। যেকোন বস্তুতে এর আগে সর্বোচ্চ যে তাপমাত্রায় অতিপরিবাহীতা পাওয়া গিয়েছিল তার চেয়ে এই তাপমাত্রা ১২ কেলভিন বেশি। এই উদ্ভাবনের কারণেই তারা নোবেল পুরস্কার লাভ করেছিলেন।
ইটা রাজ্য
ইটা রাজ্য বাংলাদেশের উত্তর-পূর্বাঞ্চলের একটি প্রাচীন স্বাধীন রাজ্য, যা বর্তমান সিলেট বিভাগের মৌলভীবাজার জেলার কিয়দংশ নিয়ে গঠিত ছিলো। বাৎস্য গোত্রীয় দ্বিজ নিধিপতির মাধ্যমে ১১৯৫ খ্রিস্টাব্দে পত্তন হওয়া এই রাজ্যের রাজধানী স্থাপিত হয় ভূমিউড়া এওলাতলী গ্রামে।
ইতিহাস
১১দশ শতকের শেষ দিকে ব্রহ্মাচলের শাসক ব্রহ্মজিৎ ও ধর্মধ্বজ এক যজ্ঞের আয়োজন করেন যার পুরোহিত ছিলেন দ্বিজ নিধিপতি বাৎস্য এবং এই যজ্ঞের অব্যহতির পর তিনি দক্ষিণ গৌড়ে কতক ভূমি লাভ করেন।
শাসকবৃন্দ
ঐতিহাসিকগণের প্রদত্ত তালিকা অনুসারে ইটা রাজ্যটি এর স্থপতি নিধিপতি হতে শুরু করে রাজা সুবিদ নারায়ণ পর্যন্ত ১০ জন শাসকের অধীনে ছিলো:
আট-হাজারী পর্বতশৃঙ্গ
আট-হাজারী পর্বতশৃঙ্গ দ্বারা বিশ্বের চৌদ্দটি সুউচ্চ পর্বতশৃঙ্গকে বোঝায় যাদের উচ্চতা সমুদ্রপৃষ্ঠ হতে ৮,০০০ মিটারের (২৬,৪২৭ ফুট) বেশি। এই পর্বতশৃঙ্গের সবগুলোই এশিয়ার হিমালয় ও কারাকোরাম পর্বতমালায় অবস্থিত।
শূলে চড়ান
ইতিহাস
প্রথম শূলে চড়ানোর ইতিহাস পাওয়া যায় খ্রিস্টপূর্ব ১৭৭২ সালে, প্রস্তর খোদাই থেকে যানা যায় ব্যাবিলনের রাজা হাম্মুরাবি একজন নারীকে শূলে চড়িয়েছিলেন, যিনি অন্য একজনের পক্ষে তার স্বামীকে হত্যা করেছিলেন।
মিশরে খিস্টপূর্ব ৭৫০-৬৮১ সময়ে শূলে চড়ানোর দৃষ্টান্ত পাওয়া যায়। মিশরের রাজা দ্বিতীয় সার্জন তার রাজধানীতে আক্রমণ ও বিদ্রোহ করার দায়ে ১৪ জন রাজদ্রোহীকে জনসমক্ষে শূলে চড়ান।
পারস্যের রাজা প্রথম দারিউস (খিস্টপূর্ব ৫৫০-৪৮৬) ব্যাবিলন জয় করার পর প্রায় ৩ হাজার ব্যাবিলনীয়কে শূলে চড়িয়েছিলেন। শূলে চড়ানোর মাধ্যমে মৃত্যুদণ্ড দেওয়ার জন্য সবচেয়ে বেশি কুখ্যাত ছিল প্রাচীন রোমান সাম্রাজ্যের ওয়ালেশিয়া রাজ্যের যুবরাজ তৃতীয় ভ্লাদ, যাকে বলা হয় ড্রাকুলা। তৎকালীন তুরস্কে এ পদ্ধতি প্রচলিত ছিল। তুর্কিরাও এ পদ্ধতিটি শিখে নিয়েছিল। ড্রাকুলা যুদ্ধবন্দি ও রাজদ্রোহীদের শূলে চড়াত সাধারণ প্রজাদের সম্মুখে যাতে তারা ড্রাকুলাকে ভয় পায়। তার শত্রুদের জন্যও এটা ছিল তার ভয়াবহতার ইঙ্গিত। তবে ড্রাকুলার শূলে চড়ানোর পদ্ধতি ছিল ভিন্নতর। পেট অথবা পিঠের মধ্য দিয়ে সুচালো কোনো দণ্ড ঢুকিয়ে দিয়ে তা মাটিতে গেঁড়ে দেওয়া হতো। এভাবে একসঙ্গে অনেক মানুষকে শূলে চড়িয়েছেন ড্রাকুলা।
কুখ্যাত ড্রাকুলাকে নিয়ে সিনেমাও নির্মিত হয়েছে। কিছু কিছু সিনেমায় শূলে চড়ানোকে ভ্যাম্পায়ারদের হত্যা করার পদ্ধতি হিসেবে দেখানো হয়েছে।
ফাস্ট অ্যান্ড ফিউরিয়াস (চলচ্চিত্র)
ফাস্ট অ্যান্ড ফিউরিয়াস (বিকল্প হিসাবে 'ফাস্ট অ্যান্ড ফিউরিয়াস ৪ নামে পরিচিত) ২০০৯ সালের একটি অ্যাকশনধর্মী চলচ্চিত্র যা পরিচালনা করেছেন জাস্টিন লিন এবং রচনা করেছেন ক্রিস মরগান। এটি ফাস্ট অ্যান্ড ফিউরিয়াস (২০০১) এর সরাসরি সিক্যুয়েল এবং ফাস্ট অ্যান্ড ফিউরিয়াস চলচ্চিত্র সিরিজের চতুর্থ কিস্তি। ছবিতে অভিনয় করেছেন ভিন ডাইসেল, পল ওয়াকার, মিশেল রদ্রিগেজ, জর্ডানা ব্রিউস্টার এবং জন অর্টিজ। ফাস্ট অ্যান্ড ফিউরিয়াস চলচ্চিত্রে ফেডারেল ব্যুরো অফ ইনভেস্টিগেশন (এফবিআই) এজেন্ট ব্রায়ান ও'কনার (ওয়াকার) এবং ডোমিনিক টরেটো (ডিজেল) কে অনুসরণ করেছেন যারা টরেটোর প্রেমিকা লেটি অর্টিজ (রদ্রিগেজ) হত্যার প্রতিশোধ নেওয়ার জন্য একসাথে কাজ করতে বাধ্য হয়েছেন এবং মাদক প্রভু আর্টুরো ব্রাগাকে গ্রেপ্তার করেছেন(অর্টিজ)।
ফাস্ট অ্যান্ড ফিউরিয়াস মূল কিস্তি, দ্যা ফাস্ট এন্ড দ্য ফিউরিয়াস, প্রধান বৈশিষ্ট্য থেকে নির্মিত সিরিজের প্রথম চলচ্চিত্র। এর ফলে, এই সিরিজের কালানুক্রমিক ক্রমের মধ্যে একটি পরিবর্তনের সৃষ্টি হয়, যেখানে ডেভেলপাররা আগের দুটি কিস্তি, ২ ফাস্ট ২ ফিউরিয়াস এবং ফাস্ট অ্যান্ড দ্য ফিউরিয়াস: টোকিও ড্রিফট -এর মধ্যে ফাস্ট অ্যান্ড ফিউরিয়াস সেট করেন। ইউনিভার্সাল স্টুডিও ওয়াকার এবং ডিজেলের প্রত্যাবর্তন নিশ্চিত করার পর জুলাই ২০০৭ সালে কাস্টিং শুরু করা হয়, প্রধান চিত্রগ্ৰহণ ফেব্রুয়ারি ২০০৮ সালে লস এঞ্জেলেসে শুরু হয়, ক্যালিফোর্নিয়ায় চিত্রগ্ৰহণ শেষ করা হয়।
ফাস্ট অ্যান্ড ফিউরিয়াস ৩ এপ্রিল, ২০০৯ সালে মার্কিন যুক্তরাষ্ট্রে মুক্তি পায়। চলচ্চিত্রটি নেতিবাচক পর্যালোচনা পেয়েছে এবং বিশ্বব্যাপী $৩৬৩ মিলিয়নেরও বেশি আয় করেছে। সিরিজের পরবর্তী চলচ্চিত্র, ফাস্ট ফাইভ, এপ্রিল 2011 সালে মুক্তি পায়।
পটভূমি
মার্কিন যুক্তরাষ্ট্র থেকে পালানোর পাঁচ বছর পরে, বান্ধবী লেটি, টেগো লিও, রিকো সান্টোস, কারা এবং হান লুর সমন্বয়ে ডমিনিক টরেটো এবং তার নতুন ক্রুরা ডোমিনিকান প্রজাতন্ত্রের জ্বালানী ট্যাঙ্কারগুলি হাইজ্যাক করে। ডমিনিকের সন্দেহ যে পুলিশ তাদের পথ অনুসরণ করেছে, হান টোকিও যাওয়ার সিদ্ধান্ত নিয়ে ক্রুদের জোর করে ভেঙে ফেলতে এবং তাদের থেকে পৃথক পথে যেতে বাধ্য করেছে। তাকে ছেড়ে চলে যেতে হবে তা বুঝতে পেরে ডোমিনিক রান থেকে নিজেকে রক্ষা করতে লেটিকে পেছনে ফেলে চলে যায়।
তিন মাস পরে, ডোমিনিক এখন পানামা সিটিতে বসবাস করছেন। তিনি তার বোন মিয়া তোরেটো এর কাছ থেকে একটা কল পেয়েছিলেন, যিনি তাকে বলে যে লেট্টিকে হত্যা করা হয়েছে। ডমিনিক তার জানাজায় অংশ নিতে এবং ক্র্যাশটি পরীক্ষা করতে লস অ্যাঞ্জেলেসে ফিরে যায় এবং মাটিতে নাইট্রোমেথেনের চিহ্ন খুঁজে পায়। তিনি এলএতে নাইট্রোমিথেন বিক্রি করে এমন একমাত্র গাড়ি যান্ত্রিকটি পরিদর্শন করেন এবং তাকে জ্বালানির আদেশ দিয়েছিলেন এমন একজনের নামকরণে বাধ্য করেন ডেভিড পার্ক তাকে অবহিত করেন যে এই অঞ্চলে নাইট্রোমেথান ব্যবহার করা একমাত্র গাড়ি গ্ৰীন-১৯৭২ ফোর্ড গ্রান টোরিনো স্পোর্ট।
এদিকে এফবিআই এজেন্ট ব্রায়ান ও'কনার মেক্সিকো র এক ড্রাগ লর্ড আর্তুরো ব্রাগাকে খুঁজে বের করার চেষ্টা করছেন। তার অনুসন্ধান তাকে ডেভিড পার্কে নিয়ে যায় এবং সে তার গাড়িতে একটি অবৈধ পরিবর্তনের রেকর্ড ব্যবহার করে তাকে খুঁজে বের করে। ডমিনিক প্রথমে পার্কের এপার্টমেন্টে আসে এবং ব্রায়ান আসার আগেই তাকে গোড়ালি দিয়ে বেঁধে জানালা দিয়ে বাইরে ঝুলিয়ে দেয়। ব্রায়ান পার্ককে রক্ষা করে এবং পার্ক এফবিআই এর নতুন তথ্যদাতা হয়ে ওঠে। পার্ক ব্রায়ানকে রাস্তার রেসে নিয়ে যায়। ব্রায়ান বাজেয়াপ্ত লট থেকে একটি সংশোধিত ২০০২ নিসান স্কাইলাইন জিটি-আর ৩৪ নির্বাচন করে। ডমিনিক তার সংশোধিত ১৯৭০ সালে শেভ্রলে শেভেল এস এস এস জিসেল ইয়াশা গাড়ি ব্যবহার করে এখানে যে বিজয়ী হবে সে মেক্সিকো-মার্কিন যুক্তরাষ্ট্রসীমান্তের মধ্যে হেরোইন পাচার কারী একটি দলের শেষ ড্রাইভার হবে। নাইট্রোতে থাকাকালীন ডমিনিক ব্রায়ানের গাড়িতে ধাক্কা মেরে জয়লাভ করে, যার ফলে সে নিয়ন্ত্রণ হারিয়ে ফেলে। ব্রায়ান এফবিআই এজেন্ট হিসেবে তার ক্ষমতা ব্যবহার করে আরেকজন ড্রাইভার ডুইট ম্যুলারকে গ্রেফতার করে এবং দলে তার জায়গা করে নেয়।
ডমিনিক জানতে পারেন যে ব্রায়ান ই শেষ ব্যক্তি যার সাথে লেটির যোগাযোগ ছিল, যার ফলে ডমিনিক ব্রায়ানকে আক্রমণ করে যতক্ষণ না সে ব্যাখ্যা করে যে লেটি গোপনে কাজ করছিল- সে ডোমিনিকের রেকর্ড পরিষ্কার করার বিনিময়ে ব্রাগাকে খুঁজে বের করছিল। ব্রায়ান তার ঊর্ধ্বতন কর্মকর্তাদের বলেছেন যে ডমিনিককে ক্ষমার বিনিময়ে সে ব্রাগাকে ফাঁদে ফেলবে, তাকে হেরোইনের জন্য টাকা বিনিময় করতে বাধ্য করবে। ড্রপ সাইটে, যে ব্যক্তি "ব্রাগা" বলে দাবি করে তাকে প্রতারক হিসেবে চিন্হিত করা হয় এবং "ক্যাম্পোস"- আসল ব্রাগা ফেনিক্সের সাথে পালিয়ে যায় এবং এই জুটি মেক্সিকোতে পালিয়ে যায়। আসন্ন বিশৃঙ্খলার মধ্যে, ডম তাকে আক্রমণ করার আগেই ফেনিক্স গিসেলের উপর দিয়ে পালিয়ে যায়।
ব্রায়ান এবং ডমিনিক মেক্সিকো ভ্রমণ করেন ব্রাগাকে ধরার জন্য, জিসেলের সাহায্যে, যিনি ডমের জীবন বাঁচানোর বিনিময়ে তাদের দিক নির্দেশনা দেন। ব্রায়ান আর ডম তাকে একটা চার্চে খুঁজে বের করে এবং তাকে গ্রেফতার করে। যখন ব্রাগার সৈন্যরা তাকে উদ্ধার করার চেষ্টা করছে, ব্রায়ান আর ডমিনিক টানেল দিয়ে সেসময় মার্কিন যুক্তরাষ্ট্রে ফিরে যাচ্ছে। ব্রাগার লোকজন আগুন দেওয়ার পর ব্রায়ান আর তার গাড়ি ক্র্যাশ করে। এরপর ফেনিক্স তাকে আহত করেন। ফেনিক্স ব্রায়ানকে হত্যা করার আগে, ডমিনিক লেটির মৃত্যুর প্রতিশোধ নিতে ফেনিক্সকে হত্যা করে। তখন পুলিশ এবং হেলিকপ্টার আমেরিকার সীমান্তের দুর্ঘটনাস্থলের কাছে আসে এবং ব্রায়ান ডমিনিককে চলে যেতে বলে, কিন্তু ডমিনিক অস্বীকার করে বলে যে সে আর দৌড়াচ্ছে না। ব্রায়ানের ক্ষমা প্রার্থনা সত্ত্বেও বিচারক ডমিনিককে ২৫ বছরের কারাদণ্ড দেন।
ব্রায়ান এফবিআই থেকে পদত্যাগ করেন এবং ডমিনিককে একটি প্রিজন বাসে চড়ে তাকে লোম্পোক কারাগারে নিয়ে যেতে দেখা যায়। যখন বাস রাস্তা দিয়ে যাচ্ছে, ব্রায়ান, মিয়া, লিও এবং সান্তোস তাদের গাড়িতে করে এসে এটাকে আটকাতে আসছেন।
উৎপাদন
চলচ্চিত্রটির ঘোষণা ২০০৭ সালের জুলাইয়ে করা হয়েছিল। পল ওয়াকার, ভিন ডাইসেল এবং মূল চলচ্চিত্রের বাকী সকলেই তাদের ভূমিকাকে পুনরায় উদ্ধার করেছিলেন। চলচ্চিত্রের মূল চিত্রগ্রহণ শুরু হয়েছিল ২০০৮ সালে। চলচ্চিত্রের জন্য গাড়িগুলো দক্ষিণ ক্যালিফোর্নিয়ার সান ফার্নান্দো উপত্যকায় নির্মিত হয়েছিল। চলচ্চিত্রটির জন্য প্রায় ২৪০ টি নতুন গাড়ি নির্মিত হয়েছিল। যাইহোক, প্রতিলিপি যানগুলো তাদের যে নির্দিষ্ট বৈশিষ্ট্যের প্রতিনিধিত্ব করার কথা ছিল তার সাথে মেলে না। উদাহরণস্বরূপ, এনআরই-র টম নেলসন এবং হট রড ম্যাগাজিনের ডেভিড ফ্রেইবার্গার নির্মিত ১৯৭৩ শেভ্রোলেট কামারো এর এফ-বোম্বের ৩০০ প্রতিরূপ সংস্করণটি একটি দৃশ্যে অন্তর্ভুক্ত ছিল; কিন্তু চলচ্চিত্রে গতির একটি স্বয়ংক্রিয় সংস্করণ সহ ১৫০০ এইচপির ক্রেট ভি ইঞ্জিন যুক্ত ছিল, যেখানে আসল গাড়িতে একটি দ্বৈত-টার্বো ১৫০০ এইচপির ইঞ্জিন সহ একটি গতির ৫ সংস্করণ রয়েছে।
সংগীত
ফাস্ট অ্যান্ড ফিউরিয়াসের স্কোর রচনা করেন ব্রায়ান টাইলার, যিনি ২০ তম শতাব্দী ফক্সে নিউম্যান স্কোরিং স্টেজে হলিউড স্টুডিও সিম্ফনির সাথে তাঁর স্কোর রেকর্ড করেছিলেন। স্কোর অ্যালবামটি ৭৮ মিনিটেরও বেশি সময়ের মূল সংগীত সহ ওয়ারেস সরবন্দে রেকর্ডস সিডিতে প্রকাশিত হয়েছিল।
মুক্তি
এটি প্রাথমিকভাবে ১২ জুন, ২০০৯ সালে মুক্তি পাওয়ার কথা ছিল তবে এটি পরিবর্তে এপ্রিল ৩, ২০০৯ সালে পায়। এটি নির্বাচিত প্রেক্ষাগৃহে ডি-বক্স গতি প্রতিক্রিয়া প্রযুক্তির বৈশিষ্ট্যযুক্ত প্রথম গতি-বর্ধিত নাট্য চলচ্চিত্র ছিল।
সমালোচনা
রটেন টমাটোসে চলচ্চিত্রটি ১৭৫ টি পর্যালোচনার ভিত্তিতে গড়ে ৪.৫/১০ গড় স্কোর সহ ২৯% ইতিবাচক অনুমোদন রেটিং রয়েছে। ওয়েবসাইটটির সমালোচনামূলক সারাংশে লেখা আছে, "যদিও ফাস্ট অ্যান্ড ফিউরিয়াস প্রয়োজনীয় ক্রিয়া এবং স্টান্টগুলি যথাযথভাবে উপস্থাপন করেছে কিন্তু চলচ্চিত্র নির্মাতারা একটি উপযুক্ত গল্প বা বাধ্য চরিত্র সরবরাহ করতে সম্পূর্ণ ব্যর্থ হয়েছেন।" "মিক্সড বা গড় পর্যালোচনাগুলি" ইঙ্গিত করে মেটাক্রিটিকে এটির ২৮ টি পর্যালোচনার ভিত্তিতে ৪৬% গড় স্কোর রয়েছে। সিনেমাস্কোর দ্বারা পরিচালিত শ্রোতারা ছবিটি এ থেকে এফ পর্যন্ত স্কেলকে "A–" গ্রেড দিয়েছিল
বক্স অফিস
মুক্তির প্রথম দিনেই সিনেমাটি $৩০.৬ মিলিয়ন ডলার আয় করেছে যা টোকিও ড্রিফ্টের পুরো ঘরোয়া রানের চেয়ে বেশি অর্জন করে $৭০,৯৫০,৫০০ ডলার নিয়ে উইকএন্ডে বক্স অফিসের শীর্ষ স্থানে অবস্থান করেছে। ২০০৯ সালের ছয়টি-বৃহত্তম উদ্বোধনী সপ্তাহান্তে এই চলচ্চিত্রটি ছিল এবং বেশিরভাগ শিল্প পর্যবেক্ষকরা প্রত্যাশাও করেছিলেন দ্বিগুণ।
চলচ্চিত্রটি ২ জুলাই, ২০০৯ সালে মার্কিন যুক্তরাষ্ট্র ও কানাডায় $১৫৫,০৬৪,২৬৫ মার্কিন ডলার, আন্তর্জাতিকভাবে ২০৮,১০০,০০০ ডলার সহ বিশ্বব্যাপী মোট $৩৬৩,১৬৪,২৬৫ ডলার আয় করেছে।
সিকুয়েল
পল ওয়াকার এবং ভিন ডিজেল ফাস্ট অ্যান্ড ফিউরিয়াস পাঁচ (এনটাইটেল) চলচ্চিত্রের জন্য পুনরায় একত্রিত হন। এই চলচ্চিত্রটি জাস্টিন লিন পরিচালনা এবং ক্রিস মরগান চিত্রনাট্য রচনা করেন। এটি ২০১১ সালের এপ্রিলে মুক্তি পেয়েছিল।
২০১৮–১৯ রিয়াল মাদ্রিদ ফুটবল ক্লাব মৌসুম
২০১৮–১৯ মৌসুম হলো রিয়াল মাদ্রিদ ফুটবল ক্লাবের ১১৫তম মৌসুম এবং স্পেনীয় ফুটবলের শীর্ষ বিভাগ লা লিগায় ক্লাবের ৮৮তম মৌসুম। এই মৌসুমটিতে ২০১৮ সালের ১লা জুলাই হতে ২০১৯ সালের ৩০শে জুনের রিয়াল মাদ্রিদের সকল ম্যাচ অন্তর্ভুক্ত।
প্রাক-মৌসুম
সাবেক ম্যানেজার জিনেদিন জিদানের প্রস্থানের পর, ২০১৮ সালের ১২ই জুন তারিখে মাদ্রিদ ঘোষণা করে যে, তৎকালীন স্পেনীয় কোচ হুলেন লোপেতেগি রিয়াল মাদ্রিদের প্রধান কোচের দায়িত্ব পালন করবে।
২০১৮ সালের ২২শে জুন তারিখে, মাদ্রিদ এই মৌসুমে তাদের প্রথম স্বাক্ষরিত খেলোয়াড়, ১৯-বছর বয়সী ঘোষণা করে ইউক্রেনীয় গোলরক্ষক আন্দ্রি লুনিনের নাম ঘোষণা করে। ২০১৮ সালে ৫ই জুলাই তারিখে, মাদ্রিদ স্পেনীয় রাইট ব্যাক আলভারো অদ্রিওজোলাকে স্বাক্ষর করে। ৫ দিন পর, ২০১৮ সালের ১০ই জুলাই তারিখে, মাদ্রিদ তাদের ইতিহাসের সেরা খেলোয়াড় ক্রিস্তিয়ানো রোনালদোকে প্রায় ১০০ মিলিয়ন ইউরোর বিনিময়ে ইতালীয় ক্লাব ইয়ুভেন্তুসের কাছে বিক্রয় করে দেয়।
২০১৮ সালের ৮ই আগস্ট তারিখে, মাদ্রিদ চেলসি হতে গোলরক্ষক থিবো কোর্তোয়াকে স্বাক্ষর করে, একই সাথে ক্রোয়েশীয় মধ্যমাঠের খেলোয়াড় মাতেও কোভাচিচ চেলসিতে এক মৌসুমের জন্য ধারে যোগদান করে।
আগস্ট
২০১৮ সালের ১৫ই আগস্ট তারিখে, ২০১৮ উয়েফা সুপার কাপে আতলেতিকো মাদ্রিদের বিরুদ্ধে খেলার মাধ্যমে রিয়াল মাদ্রিদের এই মৌসুম শুরু হয়। উক্ত ম্যাচে অতিরিক্ত সময়ে রিয়াল মাদ্রিদ ২–৪ গোলে হারে। মূল ম্যাচ শেষের ১০ মিনিট পূর্ব পর্যন্ত বেনজেমা এবং রামোসের গোলে মাদ্রিদ এগিয়ে ছিল। এটি রিয়াল মাদ্রিদের শেষ ৯ ইউরোপীয় ফাইনাল জয়ের পর প্রথম হার ছিল। ৪ দিন পর, রিয়াল হেতাফের বিরুদ্ধে ২–০ গোলে জয়ের মাধ্যমে নতুন লা লিগা মৌসুম শুরু করে। উক্ত ম্যাচে রক্ষণভাগের খেলোয়াড় দানি কারভাহাল এবং গ্যারেথ বেল গোল করেন। হিরোনার বিরুদ্ধে, ১–০ গোলে পিছিয়ে থেকেও ৪–১ গোলে ম্যাচটি জয়লাভ করতে সক্ষম হয়। উক্ত ম্যাচে বেনজেমা দুটি গোল করেন এবং রামোস ও বেল একটি করে গোল করেন। ২০১৮ সালের ২৯শে আগস্ট তারিখে, লিঁও হতে আক্রমণভাগের খেলোয়াড় মারিয়ানো দিয়াজ মেজিয়া পুনরায় রিয়ালে যোগদান করেন।
সেপ্টেম্বর
নতুন মাসের প্রথম দিনেই, রিয়াল মাদ্রিদ লেগানেসের বিরুদ্ধে ৪–১ গোলে জয়লাভ করার মাধ্যমে ৩ পয়েন্ট অর্জন করে। এই ম্যাচেও বেনজেমা দুটি গোল করেন এবং রামোস ও বেল একটি করে গোল করেন। ২০১৮ সালের ১৫ই সেপ্টেম্বর তারিখে, অ্যাথলেতিক বিলবাওয়ের সাথে অ্যাওয়ে ম্যাচে ১–১ গোলে ড্র করে; এই ম্যাচে ইস্কোর করা অসাধারণ হেডে রিয়াল মাদ্রিদ ১ পয়েন্ট অর্জন করতে সক্ষম হয়। ৪ দিন পর, ২০১৮–১৯ উয়েফা চ্যাম্পিয়নস লীগের গ্রুপ পর্বে নিজেদের প্রথম ম্যাচে রোমার বিরুদ্ধে ৩–০ গোলে জয়লাভ করে। উক্ত ম্যাচে বেল, ইস্কো এবং মারিয়ানো একটি করে গোল করেছিল। ৩ দিন পর, মার্কো আসেন্সিওর করা একমাত্র গোলে এস্পানিওলের বিরুদ্ধে ১–০ গোলে জয়লাভ করে। ২০১৮ সালের ২৬শে সেপ্টেম্বর তারিখে, রিয়াল মাদ্রিদ এই মৌসুমের প্রথম হারের সম্মুখীন হয়, ম্যাচটিতে তারা সেভিয়ার বিরুদ্ধে ০–৩ গোলে হেরে যায়। ৩ দিন পর, এই মৌসুমের প্রথম মাদ্রিদ ডার্বিতে আতলেতিকো মাদ্রিদের বিরুদ্ধে গোলশূন্য ড্র করে।
অক্টোবর
২০১৮ সালের ২রা অক্টোবর তারিখে, চ্যাম্পিয়নস লীগের গ্রুপ পর্বের ম্যাচে রিয়াল সিএসকেএ মস্কোর কাছে ০–১ গোলে হেরে যায়। ৪ দিন পর, লীগ ম্যাচে রিয়াল দেপোর্তিভো আলাভেসের মুখোমুখি হয়, যেখানে তারা ০–১ গোলে হেরে যায়। অতঃপর ২০১৮ সালের ২০শে অক্টোবর তারিখে, লীগ ম্যাচে রিয়াল লেভান্তে ইউনিয়ন দেপোর্তিভার কাছে ১–২ গোলে হেরে যায়, এই ম্যাচে রিয়ালের হয়ে একমাত্র গোলটি করেন রক্ষণভাগের খেলোয়াড় মার্সেলো; এই গোলের মাধ্যমে রিয়াল তাদের ক্লাবের ইতিহাসে সবচেয়ে বেশি সময় (৪৮১ মিনিট) গোলশূন্য থাকার নতুন রেকর্ড গড়ে। ৩ দিন পর ২৩শে অক্টোবর, চ্যাম্পিয়নস লীগের ম্যাচে, ভিক্টোরিয়া প্লজেনের বিরুদ্ধে ২–১ গোলে জয়লাভ করে, যেখানে বেনজেমা এবং মার্সেলো একটি করে গোল করে। ৫ দিন পর, মার্সেলোর করা একমাত্র গোলে এল ক্লাসিকোয় ১–৫ গোলে হেরে যায়। ২০১৮ সালের ২৯শে অক্টোবর তারিখে, লোপেতেগিকে পদচ্যুত করা হয় এবং তৎকালীন কাস্তিয়া কোচ সান্তিয়াগো সোলারিকে তত্ত্বাবধায়ক হিসেবে নিয়োগ করা হয়। এই মাসের শেষ দিনে, বেনজেমা, আসেন্সিও, অদ্রিওজোলা এবং ক্রিস্তো গঞ্জালেজের করা গোলে কোপা দেল রের ৩২ দলের পর্বের প্রথম লেগে ইউডি মেলিয়ার বিরুদ্ধে ৪–০ গোলে জয়লাভ করে।
নভেম্বর
২০১৮ সালের ৩রা নভেম্বর তারিখে, ভিনিসিউস জুনিওরের অভিষেক গোল এবং রামোসের পেনাল্টির মাধ্যমে লীগ খেলায় রিয়াল ভায়াদোলিদের বিরুদ্ধে ২–০ গোলে জয়লাভ করে। ৪ দিন পর, রিয়াল চ্যাম্পিয়নস লীগের ফিরতি লেগের খেলায় ভিক্তোরিয়া প্লজেনের বিরুদ্ধে ৫–০ গোলে বড় ব্যবধানে জয়লাভ করে; এই ম্যাচে বেনজেমা দুটি, বেল, কাজিমিরো এবং টনি ক্রুস একটি করে গোল করেন। ২০১৮ সালের ১১ই নভেম্বর তারিখে, লীগ খেলায় বেনজেমা, রামোস, দানি সেবায়োস এবং একটি আত্মঘাতী গোলের মাধ্যমে সেলতা বিগোকে ৪–২ গোলে হারায়। ২০১৮ সালের ১৩ই নভেম্বর তারিখে, রিয়াল মাদ্রিদের সাথে ২০২১ সাল পর্যন্ত চুক্তি স্বাক্ষরের মাধ্যমে সোলারি প্রধান কোচের দায়িত্ব গ্রহণ করেন। ২০১৮ সালের ২৪শে নভেম্বর তারিখে, এইবারের সাথে ০–৩ গোলে হেরে যায়। রোমার বিরুদ্ধে চ্যাম্পিয়নস লীগের ম্যাচে বেল এবং লুকাস বাজকেজের করা গোলের মাধ্যমে ২–০ গোলে জয়লাভ করে। এই জয়ের মাধ্যমে, মাদ্রিদ নকআউট পর্বে অগ্রসর হয়।
ডিসেম্বর
এই মাসের প্রথম দিনে, ভালেনসিয়ার বিরুদ্ধে একটি আত্মঘাতী গোল এবং বাজকেজের গোলের মাধ্যমে ২–০ গোলে জয়লাভ করে ৩ পয়েন্ট অর্জন করে। ২০১৮ সালের ৬ই ডিসেম্বর তারিখে, কোপা দেল রে'র ৩২ দলের পর্বের ফিরতি লেগে মেলিয়ার বিরুদ্ধে আসেন্সিও ও ইস্কোর জোড়া গোল এবং ভিনিসিউস ও হাভি সানচেজের একটি গোলের মাধ্যমে ৬–১ গোলে জয়লাভ করে; এর ফলে রিয়াল মাদ্রিদ সামগ্রিকভাবে ১০–১ গোলে জয়লাভ করে ১৬ দলের পর্বে অগ্রসর হয়। তিন দিন পর, বেলের করা একমাত্র গোলের মাধ্যমে এসডি উয়েস্কার বিরুদ্ধে অ্যাওয়ে ম্যাচে ১–০ গোলে জয়লাভ করে। চ্যাম্পিয়নস লিগের গ্রুপ পর্বের শেষ ম্যাচে মাদ্রিদ রুশ ক্লাব সিএসকেএ মস্কোর বিরুদ্ধে ০–৩ ব্যবধানে পরাজিত হয়েছিল। ২০১৮ সালের ১৫ই ডিসেম্বর তারিখে, বেনজেমার করা একমাত্র গোলের বিনিময়ে মাদ্রিদ রায়ো ভায়েকানোর বিরুদ্ধে ১–০ গোলে জয়লাভ করেছিল। ২০১৮ সালের ১৯শে ডিসেম্বর তারিখে, ২০১৮ ফিফা ক্লাব বিশ্বকাপের সেমি-ফাইনালে জাপানের ক্লাব কাশিমা অ্যান্টলার্সকে ৩–১ গোলে হারিয়ে দেয়; উক্ত ম্যাচে বেল এই মৌসুমে প্রথমবারের মতো হ্যাট্রিক করেন। ৩ দিন পর, ফাইনালে সংযুক্ত আরব আমিরাতের ক্লাব আল-আইনকে ৪–১ গোলে হারিয়ে টানা তৃতীয় বার এবং রেকর্ড পরিমাণ ৪ বার ফিফা ক্লাব বিশ্বকাপের শিরোপা জয়লাভ করে; এই ম্যাচে লুকা মদরিচ, মার্কোজ ইয়োরেন্তে, রামোস একটি করে গোল করেছিল।
জানুয়ারি
২০১৯ সালের ৩রা জানুয়ারি তারিখে, নতুন বছরের প্রথম ম্যাচে মাদ্রিদ বেনজেমা এবং ভারানের করা গোলে ভিয়ারিয়ালের সাথে ২–২ গোলে ড্র করে। তিন দিন পর, রিয়াল সোসিয়েদাদের বিরুদ্ধে ম্যাচে ০–২ গোলে হেরে নতুন বছরের প্রথম পরাজয়ের মুখোমুখি হয়। ২০১৯ সালের ৬ই জানুয়ারি তারিখে, মাদ্রিদ ম্যানচেস্টার সিটি ক্লাব হতে ১৭ মিলিয়ন ইউরোর বিনিময়ে ১৯ বছর বয়সী ব্রাহিম দিয়াজের স্বাক্ষর ঘোষণা করে। ২০১৯ সালের ৯ই জানুয়ারি তারিখে, কোপা দেল রে-এর ১৬ দলের পর্বের প্রথম লেগে ঘরের মাঠে রামোস, বাসকেজ এবং ভিনিসিউসের করা গোলের বিনিময়ে লেগানেসের বিরুদ্ধে মাদ্রিদ ৩–০ গোলে জয়লাভ করে। ২০১৯ সালের ১৩ই জানুয়ারি তারিখে, ৮৮তম মিনিটে সেবায়োসের করা গোলে রিয়াল বেতিসের বিরুদ্ধে ২–১ গোলের কষ্টার্জিত জয় অর্জন করে; উক্ত ম্যাচে মদ্রিচ একটি গোল করেছিল। তিন দিন পর, কোপা দেল রে-এর ১৬ দলের পর্বের দ্বিতীয় লেগে লেগানেসের কাছে ০–১ গোলে হেরে জায়; যদিও সামগ্রিকভাবে রিয়াল মাদ্রিদ লেগানেসকে ৩–১ গোলে হারিয়ে কোপা দেল রে-এর কোয়ার্টার ফাইনালে নিজেদের স্থান দখল করে নেয়। ২০১৯ সালের ১৭ই জানুয়ারি তারিখে, গোলরক্ষক কিকো কাসিয়া ইংরেজ ক্লাব লিডস ইউনাইটেডে যোগদান করেন। দুই দিন পর, কাজিমিরো এবং মদরিচের করা গোলের বিনিময়ে সেভিয়াকে ২–০ গোলে হারায় রিয়াল মাদ্রিদ। ২০১৯ সালের ২৪শে জানুয়ারি তারিখে, রামোসের জোড়া গোল এবং বাসকেজ ও বেনজেমার একটি করে গোলের বিনিময়ে কোপা দেল রে-এর কোয়ার্টার-ফাইনালে হিরোনাকে প্রথম লেগে ৪–২ গোলে হারায়। তিন দিন পর, রিয়াল মাদ্রিদ পুনরায় ৪–২ গোলে জয়লাভ করে, এবার তারা এস্পানিওলকে হারিয়েছে; উক্ত ম্যাচে বেনজেমা দুটি এবং রামোস ও বেল একটি করে গোল করেছে।
ফেব্রুয়ারি
ফেব্রুয়ারি মাসে ৩ তারিখে, বেনজেমা, ভিনিসিউস এবং মারিয়ানোর করা গোলের বিনিময়ে রিয়াল মাদ্রিদ আলাবেসকে ৩–০ গোলে হারিয়েছে। ৬ই ফেব্রুয়ারি তারিখে, ক্যাম্প ন্যুতে অনুষ্ঠিত কোপা দেল রে-এর সেমিফাইনালের প্রথম লেগে রিয়াল মাদ্রিদ তাদের চিরপ্রতিদ্বন্দ্বী বার্সেলোনার সাথে ১–১ গোলে ড্র করেছে; উক্ত ম্যাচে রিয়াল মাদ্রিদের হয়ে ৬ষ্ঠ মিনিটে বাসকেজ গোল করেছিল।
খেলোয়াড়
খেলোয়াড়দের উপাত্ত মৌসুম শুরুর পূর্ব পর্যন্ত সঠিক
বহিরাগত
মোট আয়: €১১৫.৫ মিলিয়ন
নিট আয়: €৪৭.৭৫ মিলিয়ন
প্রতিযোগিতা
২০১৮ সালের ১লা জুলাই হতে ২৭ই অক্টোবর পর্যন্ত ও ২০১৯ সালের ৩১শে মার্চ হতে ৩০শে জুন পর্যন্ত খেলার সময় হচ্ছে ইউটিসি+২ এবং ২০১৮ সালের ২৮শে অক্টোবর হতে ২০১৯ সালের ৩০শে মার্চ পর্যন্ত খেলার সময় হচ্ছে ইউটিসি+১।
উয়েফা চ্যাম্পিয়নস লীগ
মাদ্রিদ এই প্রতিযোগিতার গ্রুপ পর্বে করেছে।
রাউন্ড অব ১৬
আয়াক্স সামগ্রিকভাবে ৫–৩ গোলে জয়ী
ক্লিন শিট
১ এখানে ২০১৮ উয়েফা সুপার কাপ এবং ২০১৮ ফিফা ক্লাব বিশ্বকাপ অন্তর্ভুক্ত।
শাস্তিমূলক রেকর্ড
১ এখানে ২০১৮ উয়েফা সুপার কাপ এবং ২০১৮ ফিফা ক্লাব বিশ্বকাপ অন্তর্ভুক্ত।
উমর শেখ মির্জা
উমর শেখ মির্জা (১৪৫৬-১৪৯৪ খ্রিষ্টাব্দ) পর্যন্ত তিনি ফরগনার শাসক ছিলেন। তিনি তৈমুরী সাম্রাজ্যের সুলতান আবু সাঈদ মির্জার চতুর্থ পুত্র ছিলেন তার মৃত্যুর পর সাম্রাজ্য ভাগ হয়ে যায় তার চার পুত্রের মধ্যে। তৈমুরী সাম্রাজ্যের কাজাখস্তান এর দ্বায়িত্ব পান ওমর সাঈখ মির্জা, উজবেকিস্তান, ইরান এবং আফগানিস্তান প্রদেশ ছিলো অন্যান্য ভাইদের কাছে।
তার প্রথম স্ত্রী ও প্রধান রানী ছিল কুতলুগ নিগার খানম, তিনি ছিলেন চাগাতাই খানাতে রাজকুমারী এবং মঙ্গলীয় শাসক ইউনূস খান এর কন্যা। উমর আরো দুই স্ত্রী ও তিন পুত্র ছিলো ও পাঁচ কন্যা তার স্ত্রী কুতলগ নিগার খানম এর কাছে প্রথম সন্তান হয়েছিল তার জ্যেষ্ঠ পুত্র মির্জা বাবর তার স্ত্রীদের থেকে কুতলগ নিগার খানম  অন্য দুই স্ত্রীর মাধ্যমে দুই সন্তান ছিল, তারা হলো  জাহাঙ্গীর মির্জা ও নাসির মির্জা তার জ্যেষ্ঠ পুত্র মির্জা বাবর ভারতভর্ষে ১৫২৫সনে মুঘল সাম্রাজ্য স্থাপন করেন।
উমর শাঈখ মির্জার মৃত্যু হয়েছিলো একটি আকস্মিক দুর্ঘটনায় ফরগনার আস্কি দুর্গে দিনটি ছিলো ১০ জুন ১৪৯৪। উল্লেখ্য যে তিনি তখন পাখিশালা নির্মান হচ্ছিলো তখন তিনি পরিদর্শন করতে গিয়েছিলেন ভবন ধসে তিনি মারা যান। তার মৃত্যুকালে মির্জা বাবর এর বয়স ছিলো মাত্র বারো বছর তখনই বাবর ফরগনার শাসক হন।
পরিবার
তিনি মোট সাতটি বিবাহ করেছেন
তিনি তিন পুত্র:
তিনি ছয় কন্যা:
ডারসি ডলচে
ডারসি ডলচে (স্যাক্রামেন্টো, ক্যালিফোর্নিয়া; ১০ অক্টোবর ১৯৯২) একজন মার্কিন পর্নোগ্রাফিক অভিনেত্রী, ডিজে এবং আদিরসাত্মক মডেল ৷
জীবনী
ডলচে ১৯৯২ সালের ডিসেম্বরে ক্যালিফোর্নিয়ার রাজধানীতে ইতালীয়, জার্মান এবং আর্মেনীয় বংশোদ্ভূত একটি পরিবারে জন্মগ্রহণ করেন, এবং তার জন্মস্থানের খুব কাছাকাছি ফোলসম শহরে বেড়ে ওঠেন।
তিনি ২০১৫ সালের জুন মাসে পর্ন শিল্পে আত্মপ্রকাশ করেন। তিনি মাইল হাই, পেন্টহাউস, গার্লফ্রেন্ড ফিল্মস, রিয়েলিটি কিংস, পিওর প্লে মিডিয়া, গার্লসওয়ে, ডিজিটাল প্লেগ্রাউন্ড, মফোস, ব্র্যাজার্স, ফিলি ফিল্মস বা এলিগ্যান্ট অ্যাঞ্জেলের মতো প্রযোজনা সংস্থাগুলির জন্য কাজ করেছেন।
ঝালকাঠি
ঝালকাঠি বাংলাদেশের দক্ষিণাঞ্চলে অবস্থিত একটি শহর ও নদী বন্দর। শহরটি দক্ষিণবঙ্গের বরিশাল বিভাগে অবস্থিত ঝালকাঠি জেলার জেলা শহর। শহরটি ঝালকাঠি জেলার সবচেয়ে বড় শহর এবং বাণিজ্য কেন্দ্র। প্রশাসনিকভাবে শহরটি ঝালকাঠি জেলা এবং ঝালকাঠি সদর উপজেলার সদর দফতর। সুগন্ধা নদীর উত্তর তীরে এবং গাবখান খাল ও ধানসিঁড়ি নদীর পূর্বতীরে অবস্থিত এ শহরটি প্রাচীনকাল হতেই ব্যবসা-বাণিজ্যের জন্য বিখ্যাত।
বর্তমান সময়ে জেলাটি পেয়ারা ও শীতল পাটির জন্য বেশ প্রসিদ্ধ হয়ে উঠেছে।
ইতিহাস
১৮৭৫ সালে তৎকালীন ব্রিটিশ সরকার কর্তৃক ঝালকাঠি শহরের পরিচালনার জন্য ঝালকাঠি পৌরসভা স্থাপিত হলে এ শহর পৌরশহরের মর্যাদা লাভ করে। পৌর শহরটি থানা সদরের স্বীকৃতি পায় ১৯০০ সালে। ১৯৮৪ সালের ১ ফেব্রুয়ারি পূর্ণাঙ্গ জেলা হিসেবে ঝালকাঠি জেলা প্রতিষ্ঠিত হলে ঝালকাঠি শহরকে জেলা শহরের মর্যাদা দেওয়া হয়।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার। ঝালকাঠী শহর ঢাকা থেকে ১৯৫ কি.মি. দক্ষিণে এবং বরিশাল বিভাগীয় শহর থেকে ২০ কি.মি. পশ্চিমে সুগন্ধা নদীর তীরে অবস্থিত। সুগন্ধা নদী থেকে বাসন্ডা খাল নামে একটি শাখা নদী উত্তর দিকে প্রবাহিত হয়ে শহরকে দু'ভাগে বিভক্ত করেছে। শহরের ভিতরে আরও ১২টি খাল প্রবহমান রয়েছে।
প্রশাসন
১৯৭৫ সালে ঝালকাঠি পৌরসভা গঠিত হয় যা ৯টি ওয়ার্ড এবং ৪৭টি মহল্লায় বিভক্ত । প্রতিষ্ঠাকালীন সময়ে ঝালকাঠি পৌরসভা ‘‌গ’ শ্রেনীভুক্ত হলেও বর্তমানে ‘ক’ শ্রেনীতে উন্নীত হয়েছে। ১৮.৪০ বর্গ কি.মি. আয়তনের ঝালকাঠি শহরের ১৬.১৩ কি.মি. এলাকা ঝালকাঠি পৌরসভা দ্বারা শাসিত হয়।
জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী ঝালকাঠি শহরের মোট জনসংখ্যা ৫৪,৯০৪ জন যার মধ্যে ২৭,৯৫১ জন পুরুষ এবং ২৬,৯৫৩ জন নারী। এ শহরের পুরুষ এবং নারী অনুপাত ১০৪:১০০।
দর্শনীয় স্থান
ঝালকাঠি শহরে শেরে বাংলা এ.কে. ফজলুল হকের মা সৈয়দুন্নেছার বাবার বাড়ি অবস্থিত। এ ছাড়াও শহরের প্রাণকেন্দ্রে সুগন্ধা নদীর তীরে অবস্থিত ঝালকাঠি পৌরসভা কর্তৃক নির্মিত পৌর মিনিপার্ক শহরবাসীদের প্রমোদের একটি স্থান। এছাড়া বর্ষা মৌসুমে ভীমরুলী, আটঘর-কুরিয়ানায় পেয়ারা বাগানে ঘোরাঘুরি সারা দেশে জনপ্রিয় হয়ে উঠেছে।
আতাউর রহমান খান
আতাউর রহমান খান (১ জুলাই ১৯০৭ - ৭ ডিসেম্বর ১৯৯১) ছিলেন বাংলাদেশী রাজনীতিবিদ এবং লেখক এবং সাবেক প্রধানমন্ত্রী।  পঞ্চাশ ও ষাটের দশকে বাঙালি স্বাধিকার আন্দোলনে তার গুরুত্বপূর্ণ অবদান থাকলেও এরশাদ সরকারের প্রধানমন্ত্রীর পদ গ্রহণের কারণে তিনি সমালোচিত হয়েছিলেন। তার পুত্র ব্যারিস্টার জিয়াউর রহমান খান বাংলাদেশ জাতীয়তাবাদী দলের পক্ষ থেকে বেশ কয়েকবার সংসদ সদস্য নির্বাচিত হন।
প্রাথমিক জীবন
আতাউর রহমান খান ঢাকা জেলার ধামরাই উপজেলার বালিয়া গ্রামে জন্মগ্রহণ করেন। ১৯২৪ সালে ঢাকার পোগোজ স্কুল থেকে এন্ট্রান্স, ১৯২৭ সালে জগন্নাথ কলেজ বর্তমানে জগন্নাথ বিশ্ববিদ্যালয় হতে এফ.এ. এবং ১৯৩০ সালে ঢাকা বিশ্ববিদ্যালয় থেকে অর্থনীতিতে বি.এ. অনার্স পাস করেন। ১৯৩৬ সালে ঢাকা বিশ্ববিদ্যালয় থেকে প্রথম শ্রেণীতে প্রথম স্থান অধিকার করে বি.এল. ডিগ্রী লাভ করেন।
রাজনৈতিক জীবন
আতাউর রহমান খান ছাত্রজীবন থেকেই রাজনীতির সাথে যুক্ত ছিলেন। ১৯৪৯ সালের ২৩ জুন আওয়ামী লীগ গঠনের সময় তিনি সহ-সভাপতির (১৯৪৯ - ১৯৬৪) দায়িত্ব গ্রহণ করেন। ১৯৫২ সালের ৩০শে জানুয়ারি প্রতিষ্ঠিত সর্বদলীয় রাষ্ট্রভাষা কর্মপরিষদ এর অন্যতম সদস্য ছিলেন। ১৯৫৪ সালে যুক্তফ্রন্টের মনোনয়নে পূর্ববঙ্গ ব্যবস্থাপক পরিষদের সদস্য নির্বাচিত হন এবং একই বছরে পূর্ববং সরকারের বেসামরিক সরবারহ দপ্তরের মন্ত্রী হিসেবেও নিযুক্তি লাভ করেন। এরপর যুক্তফ্রন্টের মন্ত্রিসভা (৩০শে মে, ১৯৫৪) ভেঙে দেয়া হলে ১৯৫৫ সালে পূর্ববঙ্গ পরিষদের সদস্যদের ভোটে গণপরিষদের সদস্য নির্বাচিত হন। সদস্য থাকাকালীন আতাউর রহমান খান বিরোধী দলের নেতা এবং উপনেতা হিসেবে দায়িত্ব পালন করেন। ১৯৫৬ সালে পূর্ব পাকিস্তানের মূখ্যমন্ত্রী হিসেবে শপথ নিয়ে সামরিক শাসন জারির (৬ই সেপ্টেম্বর, ১৯৫৬) পূর্ব পর্যন্ত এই দায়িত্ব পালন করেছিলেন। ১৯৬২ সালে হোসেন শহীদ সোহ্‌রাওয়ার্দীর সাথে ন্যাশনাল ডেমোক্রেটিক ফ্রন্ট গঠন করে গণতন্ত্র পুনর্বহালের জন্য আন্দোলন করতে থাকেন। ১৯৬৯ সালের ২০শে জুলাই তার নেতৃত্বে জাতীয় লীগ গঠিত হয়। আতাউর রহমান খান ১৯৭০ সালের জাতীয় পরিষদের নির্বাচনে ঢাকা-৩ আসন থেকে নির্বাচনে প্রতিদ্বন্দ্ব্বিতা করে পরাজিত হন। ১৯৭১ সালে বাংলাদেশের স্বাধীনতা যুদ্ধকালীন সময়ে গ্রামের বাড়ি থেকে পাকিস্তানি সেনাবাহিনীর হাতে বন্দী হন। সেপ্টেম্বর মাসে ঢাকা কেন্দ্রীয় কারাগার থেকে মুক্তিলাভ করেন। ১৯৭৩ সালে ঢাকা-১৯ আসন থেকে জাতীয় সংসদের সদস্য নির্বাচিত হন। পরবর্তীতে শেখ মুজিবুর রহমানের নেতৃত্বাধীন বাকশাল-এ যোগ দিয়ে এর এর কেন্দ্রীয় কমিটির সদস্য হন। শেখ মুজিবুর রহমানের মৃত্যুর পর বাকশালের বিলুপ্তি হলে তিনি জাতীয় লীগ পুনরায় সংগঠিত করেন। ১৯৭৯ সালে অনুষ্ঠিত নির্বাচনে (১৮ই ফেব্রুয়ারি) ঢাকা-২১ আসন থেকে সংসদ সদস্য নির্বাচিত হন। ১৯৮৩ - ১৯৮৪ সাত দলীয় জোটের অন্যতম সদস্য হিসেবে এরশাদ সরকারের সামরিক শাসনের বিরুদ্ধে আন্দোলন করলেও পরবর্তীকালে মত পরিবর্তন করে এরশাদ সরকারের মন্ত্রিসভায় যোগ দেন এবং ১৯৮৪ সালের ৩০শে মার্চ প্রধানমন্ত্রী পদে নিযুক্ত হন। এ পদে অধিষ্ঠিত ছিলেন ১৯৮৫ সালের ১লা জানুয়ারি পর্যন্ত।
হান্স ক্রিশ্চিয়ান অ্যান্ডারসন
হান্স ক্রিশ্চিয়ান আন্দেরসেন(এপ্রিল ২, ১৮০৫ - আগস্ট ৪, ১৮৭৫) ডেনীয় লেখক এবং কবি। তবে শিশু-সাহিত্যিক হিসাবে অধিক পরিচিত। রূপকথা লেখার জন্য তাকে রূপকথার জাদুকর নামে অভিহিত করা হয়।
এন্ডারসনের রূপকথা, যার সংখ্যা ৩৩৮১ এর কম নয়, ১২৫ টিরও বেশি ভাষায় অনুবাদ করা হয়েছে। এই রূপকথাসমূহ পশ্চিমের যৌথ চেতনায় সাংস্কৃতিকভাবে অন্তর্ভুক্ত হয়েছে, শিশুরা সহজেই সেগুলো পাচ্ছে। তাঁর সবচেয়ে বিখ্যাত রূপকথাসমূহ হল "দি এমপেরর্স নিউ ক্লদস", "দ্য লিটল মারমেইড", "দ্য নাইটিংগেল", "দ্য স্নো কুইন", "দি আগলি ডাকলিং", "থাম্বেলিনা"। তার গল্পসমূহ বেলে, নাটক, এবং অ্যানিমেটেড এবং লাইভ-অ্যাকশন চলচ্চিত্রে ব্যবহৃত হয়েছে। কোপেনহেগেনের সবচেয়ে বিস্তৃত এবং সবচেয়ে ব্যস্ত বলেভার্ডের একটি হল "এইচ সি এন্ডারসন্স বলেভার্ড"।
প্রারম্ভিক জীবন
thumb|left|200px|ওডেন্সে এন্ডারসনের শৈশবের বাড়ি। এন্ডারসনের বাবা প্রাথমিক বিদ্যালয় পর্যন্ত পড়াশুনা করেছিলেন। তিনি এন্ডারসনকে সাহিত্যের সাথে পরিচয় করিয়ে দেন। তিনি তাকে আরব্য রজনীর গল্প পড়ে শুনাতেন। এন্ডারসনের মা, অ্যান মারি অ্যান্ডারসডেটার ছিলেন একজন অশিক্ষিত ধোপা। ১৮১৬ সালে তার স্বামীর মৃত্যুর পর ১৮১৮ সালে তিনি পুনরায় বিয়ে করেন। এন্ডারসনকে দরিদ্র ছেলেমেয়েদের জন্য নির্মিত স্থানীয় স্কুলে পাঠানো হয়। সেখানে তিনি মৌলিক শিক্ষা গ্রহণ করেন এবং একজন তাঁতির ও পরে একজন দর্জির সহকারী হিসেবে কাজ করে নিজের ভরণপোষণ করতেন। চৌদ্দ বছর বয়সে তিনি অভিনেতা কাজ খোঁজতে কোপেনহেগেনে যান। চমৎকার সুরেলা কণ্ঠের জন্য রয়েল ডেনিশ থিয়েটার তাকে গ্রহণ করে, কিন্তু শীঘ্রই তার কণ্ঠস্বর পরিবর্তন হয়ে যায়। থিয়েটারের একজন সহকর্মী তাকে বলেন যে তিনি এন্ডারসনকে একজন কবি ভেবেছিলেন। এই পরামর্শ গুরুত্ব সহকারে গ্রহণ করে, এন্ডারসন লেখার উপর মনোযোগ দিতে শুরু করেন।
রয়েল ডেনিশ থিয়েটারের পরিচালক জোনাস কলিন এন্ডারসেনকে অনেক ভালবাসতেন এবং তাকে স্লাগেলসে একটি গ্রামার স্কুলে পাঠান। রাজা ষষ্ঠ ফ্রেডেরিক যুবকদের শিক্ষার অংশ হিসেবে এই স্কুলটি নির্মাণ করেন। ততদিনে এন্ডারসেনের প্রথম গল্প "দ্য ঘোস্ট অ্যাট পালনাটোক্‌স গ্রেভ" (১৮২২) প্রকাশিত হয়েছিল। মেধাবী ছাত্র না হলেও, তিনি ১৮২৭ সাল পর্যন্ত এলসিনোরের একটি স্কুলে পড়াশুনা চালিয়ে যান।
পরে তিনি বলেন স্কুলের দিনগুলো ছিল তার জীবনের অন্ধকারতম এবং সবচেয়ে বিরক্তিকর দিন। এক স্কুলে তিনি তার স্কুল শিক্ষকের বাড়িতে থাকতেন, যেখানে তাকে নির্যাতন করা হত এবং বলা হত যে "তার চরিত্র ঠিক করতে হবে"। পরে তিনি বলেন যে সেই শিক্ষক তাকে লিখতে নিরুৎসাহিত করত, যা তাকে হতোদ্যম করে তুলেছিল।
প্রারম্ভিক কর্ম
এন্ডারসনের একটি প্রারম্ভিক রূপকথা হল "দ্য টালো ক্যান্ডেল" (ডেনীয়: Tællelyset)। এটি ২০১২ সালের অক্টোবরে ডেনমার্কের একটি সংরক্ষণাগারে আবিষ্কৃত হয়। ১৮২০ সালে লেখা গল্পটি একটি মোমবাতি নিয়ে, যা কখনো প্রশংসিত হয় নি। এন্ডারসন তখনও স্কুলে ছিলেন। বইটি স্থানীয় সংরক্ষণাগারে এক পরিবারের অন্যান্য পারিবারিক কাগজপত্রের সাথে সংরক্ষিত ছিল।
রূপকথা ও পদ্য
thumb|left|upright|ক্রিশ্চিয়ান আলব্রেচৎ জেনসন কর্তৃক অঙ্কিত এন্ডারসনের ছবি, ১৮৩৬। এন্ডারসনের রূপকথার গল্প লেখার প্রাথমিক প্রচেষ্টা ছিল শৈশবে তিনি যেসব গল্প শুনেছেন তার পুনর্বিন্যাস। প্রথমদিকে তার মৌলিক রূপকথাসমূহ অনুবাদ করতে অসুবিধার কারণে তেমন স্বীকৃতি লাভ করে নি। ১৮৩৫ সালে এন্ডারসন তার রূপকথা (ডেনীয়: Eventyr; অনুবাদ: "চমৎকার কাহিনী") এর প্রথম দুটি কিস্তি প্রকাশ করেন। প্রথম ভলিউমে আরও গল্প যুক্ত করে ১৮৩৭ সালে প্রকাশিত হয়। এই সংকলনে "দ্য টিন্ডারবক্স", "দ্য প্রিন্সেস অ্যান্ড দ্য পিয়া", "থাম্বেলিনা", "দ্য লিটল মারমেইড", এবং "দি এমপেরর্স নিউ ক্লদস"সহ নয়টি গল্প যোগ করা হয়। এই গল্পগুলো প্রকাশের পরপরই স্বীকৃতি লাভ করে নি এবং বিক্রিও কম হয়েছিল। একই সময়ে এন্ডারসনের "ও. টি." (১৮৩৬) এবং "অনলি আ ফিডলার" এর (১৮৩৭) এই দুটি উপন্যাস সফলতার মুখ দেখে। দ্বিতীয় উপন্যাসটি যুবক সরেন কিয়ের্কেগার পর্যালোচনা করেছিলেন।
১৮৩৭ সালে সুইডেন ভ্রমণের পর এন্ডারসন স্ক্যান্ডিনেভিজম থেকে অনুপ্রাণিত হন এবং একটি কবিতা লেখার জন্য মনঃস্থির করেন যেখানে সুইডেন, ডেনস, এবং নরওয়েজিয়ানদের সম্পর্ককে উল্লেখ থাকবে। ১৮৩২ সালের জুলাই মাসে ফুনেন দ্বীপে ভ্রমণকালে এন্ডারসন "নর্ডিকের সৌন্দর্য, তিনটি জাতির একসাথে বেড়ে ওঠা" নিয়ে লিখেন তার কবিতা জেগ এর এন স্ক্যান্ডিনভ ("আমি একজন স্ক্যান্ডিনেভিয়ান"), যা স্ক্যান্ডিনেভিয়ার জাতীয় সঙ্গীতের অংশ। সুরকার অটো লিন্ডব্লাড কবিতাটিকে সঙ্গীতে রূপান্তর করেন এবং ১৮৪০ সালের জানুয়ারি মাসে এই সঙ্গীতের সুরটি প্রকাশিত হয়। ১৮৪৫ সালে এটি জনপ্রিয়তার শীর্ষে অবস্থান করেকরে, যা পরে খুব কমই গাওয়া হয়েছিল।
এন্ডারসন ১৮৩৮ সালে আরেকটি সংকলন নিয়ে রূপকথার গল্পে ফিরে আসেন। "ফেয়ারি টেলস টোল্ড ফর চিলড্রেন, নতুন সংকলন, প্রথম পুস্তিকা" (Eventyr, fortalte for Børn. Ny Samling), বইটিতে "দ্য ডেইজি," "দ্য স্টেডফাস্ট টিন সোলজার" এবং "দ্য ওয়াইল্ড সোয়ান্স" গল্পগুলো অন্তর্ভুক্ত ছিল।
১৮৪৫ সাল ছিল এন্ডারসনের সবচেয়ে সফল বছর। এই বছরে চারটি রপকথার অনুবাদ প্রকাশিত হয়। "দ্য লিটল মারমেইড" সাময়িকী বেন্টলিস মিসেলানিতে প্রকাশিত হয় এবং এর পরপরই দ্বিতীয় সংকলন "ওয়ান্ডারফুল স্টোরিজ ফর চিলড্রেন" প্রকাশিত হয়। অন্য দুটি সংকলন, "আ ডেনিশ স্টোরি বুক" এবং "ডেনিশ ফেয়ারি টেলস অ্যান্ড লিজেন্ডস"ও গৃহীত হয়। লন্ডনের সাময়িকী অ্যাটেনজিমে ১৮৪৬ সালের ফেব্রুয়ারি সংখ্যায় প্রকাশিত এক পর্যালোচনায় "ওয়ান্ডারফুল স্টোরিজ" সম্পর্কে বলা হয়, "এটি এমন একটি বই যা বাস্তব ও রুপকথায় পরিপূর্ণ, বইটি নাতনিদের জন্য যেমন দাদাদের জন্য তার চেয়ে কম নয়, যারা একবার বইটি হাতে পেয়েছেন তারা কোন একটি শব্দ এড়িয়ে যেতে পারবে না।"
মৃত্যু
thumb|left|150px|রোলিগ্রেডে এন্ডারসন: ইসরায়েল মেলচিয়র (আনুমানিক ১৮৬৭)। thumb|upright|এন্ডারসনের সমাধির নতুন পাথর।
১৮৭২ সালের বসন্তে এন্ডারসন তার বিছানা থেকে পড়ে গিয়ে মারাত্মকভাবে আহত হন। এই আঘাত থেকে তিনি সম্পূর্ণ সুস্থ্য হয়ে উঠতে পারেন নি। এর পরপরই তার যকৃতের ক্যান্সার দেখা দেয়।
১৮৭৫ সালের ৪ আগস্ট তিনি কোপেনহেগেনের কাছে তার ঘনিষ্ঠ বন্ধু ব্যাংকার মরিৎজ মেলচিয়র এবং তার স্ত্রীর বাড়ি রোলিগ্রেডে (আক্ষরিকভাবে: প্রশান্ততা) মারা যান। তার মৃত্যুর কিছুদিন আগে, এন্ডারসন তার অন্ত্যেষ্টিক্রিয়া সঙ্গীত সম্পর্কে একটি সুরকারকে পরামর্শ দিয়ে বলেছিলেন: "আমার অন্ত্যেষ্টিক্রিয়া যারা আসবে তাদের বেশির ভাগই হবে শিশুরা, তাই তাদের ছোট পদক্ষেপের মত গানে বিটেও সময় নিবেন।" তার মরদেহ কোপেনহেগেনের নওর্র্রো এলাকার কলিন্স পরিবারের পারিবারিক সমাধি অ্যাসিসটেন্স কির্কেগারে সমাহিত করা হয়। তবে ১৯১৪ সালে আরেকটি সমাধিতে (বর্তমানে "ফ্রেডেরিক্সবার্গস অলদর কির্কেগার" নামে পরিচিত) এন্ডারসনের সমাধির পাথরটি স্থানান্তরিত হয়, যেখানে ছোট কোলিন পরিবারের সদস্যদের সমাহিত করা হয়। একটি সময় পর্যন্ত, তার, এডওয়ার্ড কলিন এবং হেনরিয়েত্তা কলিনের কবর অচিহ্নিত ছিল। বর্তমানে কলিন দম্পতির নাম উল্লেখ ছাড়াই এইচ.সি. এন্ডারসনের সমাধি চিহ্নিত দ্বিতীয় আরেকটি পাথর নির্মিত হয়েছে, তবে তিনটি সমাধিই এখনও একই প্লটে রয়েছে।
উইন্ডোজ ৭
উইন্ডোজ ৭ মাইক্রোসফট উইন্ডোজ অপারেটিং সিস্টেমের একটি অন্যতম সংস্করণ। ২০০৯ সালে এটি বাজারে ছাড়া হয়। এর ৩২ বিট ও ৬৪ বিট, দুই রকমের সংস্করণই রয়েছে। ২০০৯ সালের ২২ জুলাই প্রথম প্রকাশিত হলেও ২০০৯ সালের ২২ অক্টোবর এটি সারাবিশ্বে প্রকাশিত হয় । শুরুতে মাইক্রোসফট এটির কোড নাম দিয়েছিল ভিয়েনা যাকে ব্ল্যাকবম্ব বলেও অবহিত করা হয় ।  উইন্ডোজ সেভেনকে উইন্ডোজ ভিস্তার হালনাগাদ সংস্করণ হিসেবে প্রকাশ করা হয়। ১৪ জানুয়ারি ২০২০ সালে মাইক্রোসফট কোম্পানী তাদের এই সংস্করনের সকল ধরনের হালনাগাদ, সিকিউরিটি ইস্যু সবকিছু বন্ধ ঘোষণা করেছে।
নতুনত্ব ও পরিবর্তন
উইন্ডোজ ৭ এ নতুন বৈশিষ্ট্য যুক্ত করা হয়। যার মধ্যে উল্লেখযোগ্য বৈশিষ্ট্য হলো স্পর্শ সুবিধা যু্ক্ত করা, হস্তরেখা পরিচিতি, ভার্চুয়াল হার্ডডিস্ক সমর্থন , মাল্টি-কোর প্রসেসরের উন্নতি   , বুট সুবিধার উন্নতিকরণ, রিমোট এক্সেসের ক্ষমতা এবং কার্ণেলের উন্নত সংস্করণ।
উইন্ডোজ ৭ ভিন্ন কোম্পানির একাধিক গ্রাফিক্স কার্ডের জন্য হেটেরোজীনিয়াস বা নানা ধর্মী সুবিধা যোগ করে(হেটেরোজীনিয়াস মাল্টি-এডাপ্টার) । এছাড়াও উইন্ডোজ মিডিয়া সেন্টারের জন্য নতুন সংস্করণের পাশাপাশি এতে গ্যাজেড এবং মিডিয়া বৈশিষ্ট্যের উন্নতি সাধন করা হয়। XPS Essentials Pack, উইন্ডোজ পাওয়ারশেল অন্তর্ভুক্ত করা এবং পুনরায় নকশাকৃত একাধিক সক্ষমতাযুক্ত প্রোগ্রামার এবং পরিসংখ্যান মোড সহ একক রূপান্তরের (দৈর্ঘ্য, ওজন, তাপমাত্রার) এবং কতিপয় অন্যান্য সুবিধাযুক্ত একটি ক্যালকুলেটরও যুক্ত করে ।
কন্ট্রোল প্যানেলে বহু সংখ্যক নতুন আইটেম যুক্ত করা হয়, যার মধ্যে রয়েছে ক্লিয়ার টাইপ টেক্সট টিউনার, ডিসপ্লে রং পরিমাপ নির্দিষ্ট-করণ উইজার্ড , গ্যাজেট, পুনরুদ্ধার/রিকোভারি, সমস্যাসমাধান(Troubleshooting), ওয়ার্কস্পেস সেন্টার, অবস্থান নির্ণয়ের ক্ষমতা এবং অন্যান্য সেন্সর, সার্টিফিকেট ম্যানেজার, Biometric ডিভাইস, সিস্টেম আইকনস এবং ডিসপ্লে নিয়ন্ত্রণ করা ।
উইন্ডোজ সিকিউরিটি সেন্টারের নাম পরিবর্তন করে উইন্ডোজ অ্যাকশন সেন্টার রাখা হয়(যা পূর্বে উইন্ডোজ হেলথ সেন্টার এবং উইন্ডোজ সলিউশন সেন্টার নামে পরিচিত ছিল)। যেটি নিরাপত্তা এবং রক্ষণাবেক্ষণ দয়িত্ব পালন করে। ৩২-বিট সংস্করণে রেডিবুস্ট নামক সুবিধাটি এখন অতিরিক্ত বিভাজন বা বণ্টনের ২৫৬ গিগা-বাইট পর্যন্ত সমর্থন করে। উইন্ডোজ ৭ উইন্ডোজ Imaging Component-enabled ছবি decoders এর যোগের মধ্য দিয়ে 'র ইমেজ ফরম্যাটে' চিত্র ও সমর্থন করে, যেটি উইন্ডোজ এক্সপ্লোরারে 'র ইমেজ থাম্বনেইল', প্রাকদর্শন এবং মেটা ডেটা প্রদর্শন করা সক্রিয় করে, উইন্ডোজ ছবি প্রদর্শক এবং উইন্ডোজ মিডিয়া মধ্যে সমস্ত পর্দা প্রদর্শন এবং স্লাইড-সো প্রদর্শনের সুবিধা প্রদান করে।
টাস্কবারে বৃহত্তম দৃষ্টিগোচর পরিবর্তন আনা হয়েছে, যেখানে পুরনো ‘কুইক লঞ্চ’ টুলবারটিকে টাস্কবারে অ্যাপলিকেশন পিন করে রাখার সামর্থ্যের সঙ্গে প্রতিস্থাপন করা হয়েছে। পিনকৃত অ্যাপলিকেশনের জন্য সংযুক্ত বাটনের কাজ টাস্কবারের সঙ্গে জুড়ে দেয়া হয়। এই বাটন সাধারণ কাজে ব্যবহৃত অ্যাপ্লিকেশন সমূহের মধ্যে সহজে তথ্য উদ্ধার করা অনুমোদন ও সক্রিয় করে। নতুন করে তৈরিকৃত টাস্কবারে টাস্কবার বাটনের পুনর্বিন্যাস ও অনুমোদন করে। পদ্ধতি ঘড়ির দূর অধিকারে একটি ক্ষুদ্র আয়তক্ষেত্রাকার বাটন যে দেখান ডেস্কটপ আইকন হিসেবে সরবরাহ করে। এই বাটনটি উইন্ডোজ ৭ Aero Peekতে নতুন বৈশিষ্ট্যের খন্ড ডাক দেয়। ডেস্কটপে একটি দ্রুত দৃষ্টিপাতের জন্য এই বাটনটি সমস্ত দৃশ্যমান উইন্ডোজ স্বচ্ছের ওপর hoverচ্ছে তৈরি করছে। touch-enabled প্রদর্শন করে যেমন স্পর্শ পর্দা, বড়ি পিসি, ইত্যাদিতে, এই বাটনটি slightly (৮ পিক্সেল) সমন্বয়বিধান কর হতে অর্ডারে wider একটি finger.এর দ্বারা pressed [৩১] ক্লিক করা হলে এই বাটনটি সমস্ত উইন্ডোজ মিনিমাইজ করে, এবং ক্লিক করা হলে এইটি একটি দ্বিতীয় সময় তাদেরকে পুনরুদ্ধার করে। উইন্ডোজ ৭-এ উইন্ডোজ ম্যানেজারের কতিপয় নতুন বৈশিষ্ট্য রয়েছে: Aero ছবি নেওয়া একটি জানালা বড় করে যখন এইটি screen.এর চূড়াতে টেনে নিয়ে যাওয়া হয় [৩২] বাকি আছেতে ড্রাগিং উইন্ডোজ অথবা পর্দার অধিকার কিনারা পর্দা, যেমনের হয় পাশে সফটওয়্যার উইন্ডোজ ছবি নিতে ব্যবহারকারী অনুমোদন করে যে উইন্ডোজ উপর অর্ধেক পর্দা উলম্বভাবে গ্রহণ করে। কখন একটি ব্যবহারকারী চাল উইন্ডোজ যে ছবি নেওয়া হয়েছিল অথবা maximized Aero ছবি নেওয়া ব্যবহার করছে, পদ্ধতি তাদের পূর্ববর্তী দেশ পুনরুদ্ধার করে। Aero ছবি নেওয়া কাজ কীবোর্ড শর্টকাটের সঙ্গে ও সূত্রপাত করা যাবে। Aero সমস্ত নিষ্ক্রিয় উইন্ডোজ ঝাঁকানি দেয় গোপন করে যখন সক্রিয় জানালার শিরোনাম বাঁধা দেয়া এবং পিছনে forth দ্রুত টেনে নিয়ে যাওয়া হয় (metaphorically shaken)। উইন্ডোজ Vista, জানালা সীমানা এবং টাস্কবারে ের মত নয় অস্বচ্ছ বদলায় না যখন একটি জানালা উইন্ডোজ Aeroএর সঙ্গে বড় করা হয় প্রয়োগ করা হয়। বদলে, তারা অস্বচ্ছ থাকে।
অপসারণ
উইন্ডোজ ভিস্তায় যে নিশ্চিত সক্ষমতা এবং প্রোগ্রামগুলো একটি অংশ হিসেবে ছিল তা বাতিল অথবা পরিবর্তন করা হয়। এইগুলো ক্লাসিক স্টার্ট মেনু ব্যবহারকারী ইন্টারফেস, কিছু টাস্কবারের বৈশিষ্ট্য, উইন্ডোজ এক্সপ্লোরারের বৈশিষ্ট্য, উইন্ডোজ মিডিয়া প্লেয়ারের বৈশিষ্ট্য, উইন্ডোজ আলটিমেট এক্সটাস্ এবং ইঙ্কবলকে অন্তর্ভুক্ত করে। ভিস্তার সঙ্গে সংযুক্ত চার অ্যাপলিকেশন উইন্ডোজ ফটো গ্যালারি, উইন্ডোজ মুভি মেকার, উইন্ডোজ ক্যালেন্ডার এবং উইন্ডোজ মেইল, উইন্ডোজ ৭ এর সঙ্গে অন্তর্ভুক্ত করা হয়নি, বরং তাদের উইন্ডোজ লাইভের সাথে পরিবর্তিত করা হয় উইন্ডোজ লাইভ ইসেনশিয়াল স্যুট এর দ্ধারা।
সংস্করণ
উইন্ডোজ ৭ এর ছয়টি সংস্করণ রয়েছে, যেগুলো হলো “স্টার্টার”, “হোম বেসিক”, “এন্টারপ্রাইজ” “হোম প্রিমিয়াম”, “প্রফেশনাল”, এবং “আল্টিমেট”। উইন্ডোজ ৭ এর বিভিন্ন সংস্করণ আবার বিভিন্ন ব্যবহারকারীদের উদ্দেশ্যে প্রকাশ করা হয়। যার মধ্যে “হোম প্রিমিয়াম” এবং “প্রেফেশনাল” সংস্করণ দুটি, বাড়িতে ব্যবহারের এবং খুদ্র ব্যবসায়ীদের জন্য রিলিজ করা হয়, আবার “আল্টিমেট” সংস্করণটি উৎসাহী (enthusiasts) ব্যবহারকারীদের জন্য।
হার্ডওয়ার রিকোয়ারমেন্ট
মাইক্রোসফট উইন্ডোজ সেভেন চালানোর জন্য কমপক্ষে যে ক্ষমতার হার্ডওয়ার লাগবে, মাইক্রোসফট তা প্রকাশ করেছে। ৩২ বিটের অপারেটিং সিস্টেমের জন্য কমপক্ষে যে ক্ষমতার হার্ডওয়ার লাগবে, তা উইন্ডোজ ভিস্তার অনুরূপ এডিশনের সমান। কিন্তু ৬৪ বিটের বেলায় সেটা আরো বেশি।
সুগুমি ওহতা
সুগুমি ওহবা একজন জাপানি মাঙ্গা রচয়িতার ছদ্মনাম। তিনি তার অনবদ্য সৃষ্টি ডেথ নোট মাঙ্গা সিরিজের জন্য পরিচিত। তাকেশি ওবাতার অঙ্কন সংবলিত এই মাঙ্গা ধারাবাহিকটি ২০০৩ থেকে ২০০৬ পর্যন্ত রচিত হয় এবং এর প্রায় ৩০ মিলিয়ন কপি বিক্রি হয়েছে। তার ও ওবাতার দ্বিতীয় ধারাবাহিক বাকুম্যান (২০০৮-২০১২)-ও সফল হয় এবং এর ১৫ মিলিয়ন কপি বিক্রি হয়। ২০১৪ সালে ওহবা মাই লিটল মনস্টার-এর রচয়িতা রোবিকোর সাথে মিলে ''স্কিপ! ইয়ামাদা-কুন রচনা করেন। ওবাতার সাথে তার আরেকটি ধারাবাহিক প্লাটিনাম এন্ড'' ২০১৫ সালের ডিসেম্বর থেকে প্রকাশিত হচ্ছে।
দাঁতরাঙা
দাঁতরাঙা (Indian Rhododendron - ?) এক ধরনের গুল্মজাতীয় গাছ; এর অন্যান্য আরো কিছু নাম রয়েছে: ফুটকি, লুটকি, ফুটুল, বনতেজপাতা ইত্যাদি। এটি বাংলাদেশে আগাছা / অপ্রয়োজনীয় গাছ হিসেবেই বেশি পরিচিত; যদিও বর্তমানে এর কিছু ঔষধি গুণাগুণ প্রকাশিত হয়েছে। এটি প্রধাণত পাহাড়ি বা উচুঁ এলাকায় বেশি জন্মে থাকে; বাংলাদেশ ছাড়াও এটি ভারতের বিভিন্ন অঞ্চল এবং দক্ষিণ-পূর্ব এশিয়ার মালয়েশিয়া ও ইন্দোনেশিয়ার দেখা যায়।
নামকরণ
এই গাছে ছোট আকৃতির ফল জন্মে যা খেলে দাঁতের বর্ণ লাল হয়ে যায়, এবং এই কারণেই এই গাছটির নাম 'দাঁতরাঙা' হয়েছে। আবার, এর পাতা দেখতে তেজপাতার ন্যায় হওয়ায় একে অনেকে 'বনতেজপাতা' বলে থাকে।
বর্ণনা
এই গাছটির উচ্চতা ১ মিটার পর্যন্ত হয়ে থাকলেও কখনো কখনো ৩ মিটার উচ্চতার গাছও চোখে পড়ে। তেজপাতার ন্যায় দেখতে এর পাতার দৈর্ঘ্য ৪ হতে ১১ সেন্টিমিটার; প্রস্থে ১.৩ সেন্টিমিটার যাতে ৫ হতে ৭ টি শিরা থাকে। এদের ফুল উজ্জ্বল বেগুনি বর্ণের এবং ফল সবুজ।
গ্যালারি
থাম্ব|লুটকি ফুল/ দাঁতরাঙা ফুল। বাংলাদেশের সিলেটের টিলাময় এলাকায় এদের অহরহ হতে দেখা যায়।
অ্যান মেরি রিওস
জীবনী
অ্যান হলিউডের ভ্যান মার একাডেমি অফ অ্যাক্টিং- এ অধ্যয়ন করেন এবং ১৯ বছর বয়সে এপ্রিল ২০০১ এ প্রাপ্তবয়স্ক শিল্পে যোগদানের আগে ১৮ বছর বয়সে একজন আবাসন ব্যবসার কর্মী ছিলেন। ২০০৩ সালে, তিনি অ্যানমারি সিগনেচার জুসার এর নকশা করেছিলেন, যা ফ্যালিক্স কোম্পানির তৈরি একটি যৌন খেলনা। একই বছরে তিনি গায়ক নেট ডগের বান্ধবীর ভূমিকায় অভিনয় করে "ওহ উই" শিরোনামের মার্ক রনসনের একক গানের ভিডিওতে অংশগ্রহণ করেন। এবং ফক্সে সম্প্রচারিত টেলিভিশন সিরিজ স্কিন-এর একটি পর্বে স্ট্রিপার চরিত্রে অভিনয় করেন।
ইমো
ইতিহাস
ফেসবুক মেসেঞ্জার, গুগল টক, ইয়াহু! সহ একাধিক প্ল্যাটফর্মে অ্যাক্সেস করার জন্য পণ্যটি ২০০৫ সালে একটি ওয়েব-ভিত্তিক অ্যাপ্লিকেশন হিসাবে তৈরি করা হয়েছিল। মেসেঞ্জার, এবং স্কাইপ চ্যাট। এটি পেজবাইটস দ্বারা বিকশিত হয়েছিল, এবং ব্যবহারকারীদের অ্যাকাউন্ট যাচাই করার জন্য একজনের ফোন নম্বর প্রয়োজন। মার্চ ২০১৪ এ, সমস্ত তৃতীয় পক্ষের মেসেজিং নেটওয়ার্কের জন্য সমর্থন শেষ হয়ে গেছে।
২০১৮ সালের জানুয়ারিতে, অ্যাপটি ৫০০ মিলিয়ন ইনস্টলে পৌঁছেছে।
শুনই ইউনিয়ন
শুনুই ইউনিয়ন বাংলাদেশের ময়মনসিংহ বিভাগের নেত্রকোণা জেলার আটপাড়া উপজেলার অন্তর্গত একটি।
প্রশাসনিক এলাকা
গ্রাম সমুহঃ-
আয়তন ও জনসংখ্যা
আয়তন –১৪.৪৯ বর্গ কিমি। জনসংখ্যা -১৮৫৬৮ জন। (২০১১ সালের আদম শুমারি অনুযায়ী)
যুগোস্লাভিয়া
থাম্ব|যুগোস্লাভ প্রজাতন্ত্রের মানচিত্র যুগস্লাভিয়া (সার্বিয়ান, ক্রোয়েশিয়ান, বসনিয়ান, ম্যাসেডোনিয়ান, স্লোভেনিয়া: Jugoslavija; সিরিলিক লিপি: Југославија য়ুগোস্লাভিয়া; ইংরেজি: "দক্ষিণ স্লাভিয়া" অথবা "দক্ষিণ স্লাভসের ভূমি") একটি শব্দ যা তিনটি রাজনৈতিক সত্ত্বা বর্ণনা করে, যা বিংশ শতাব্দীতে শতাব্দীতে সর্বাপেক্ষা ইউরোপের পশ্চিমী অংশে বলকেন উপদ্বীপে ক্রমাগতভাবে বিদ্যমান ছিল।
ইতিহাস
১৯১৮ সালের ১লা ডিসেম্বর দক্ষিণ ইউরোপে সার্বিয়া রাজ্য, মন্টিনিগ্র রাজ্য ও হলি রোমান সম্রাজ্যের ক্রট-স্লোভানিয়া অংশ মিলে গঠন করে নতুন রাষ্ট্র যুগোস্লাভিয়া। এর রাজধানী করা হয় বেলগ্রেড ও পোদগোরিচা। যুগোস্লাভিয়া নামের অর্থ দক্ষিণ স্লাভদের দেশ। পূর্ব ইউরোপের বাসিন্দাদের বেশির ভাগই নৃতাত্ত্বিক দিক দিয়ে বৃহত্তর স্লাভ জাতির অংশ। দ্বিতীয় বিশ্বযুদ্ধে জার্মানি র কাছে পরাজিত যুগোস্লাভিয়া যুদ্ধের পরে মার্শাল টিটোর নেতৃত্বে সমাজতান্ত্রিক ব্যবস্থার প্রতি ঝুঁকে পড়ে। নাৎসি জার্মানি যুগোশ্লাভিয়ার ওপর ১৯৪১ সালে হামলা করে। যুগোশ্লাভিয়ার সর্বোচ্চ সামরিক নেতাগণ জার্মানির কাছে পরাজয় বরণ করেন। যুগোশ্লাভিয়ার রাজা তার সরকার বিদেশে স্থাপন করেন। যুগোশ্লাভিয়ার ওপর তখন জার্মানি সামরিক দখল কায়েম করে। যুগোশ্লাভিয়ার অনেক ভূখণ্ড দখল করে নেয় বুলগেরিয়া, হলি রোমান সাম্রাজ্যএর হাঙ্গেরি ও ইতালি। যুগোশ্লাভিয়া কমিউনিস্ট পার্টি মার্শাল টিটোর দিক নির্দেশনায় দৃঢ়ভাবে বিদেশী আগ্রাসনকারীদের প্রতিরোধ করে। যুগোশ্লাভিয়ার কমিউনিস্ট পার্টি সারাদেশের জনগণকে নিয়ে স্বাধীনতা অর্জন করার জন্যে আগ্রাসনকারীদের প্রতিরোধ করে। যুগোশ্লাভিয়া কমিউনিস্ট পার্টি যুগোশ্লাভিয়া জাতীয় মুক্তি মোর্চা গঠন করে প্রতিরোধ করে। ১৯৪৩ সালে মার্শাল টিটো নেতৃত্বে যুগোশ্লাভিয়া জাতীয় মুক্তি মোর্চা প্রতিষ্ঠা করে অস্থায়ী সরকারের দায়িত্ব গ্রহণ করে। যুগোশ্লাভিয়ার জাতীয় বাহিনী ৭ বার আক্রমণ প্রতিরোধ করে জার্মান বাহিনীর এবং ১৯৪৪ সালের যুদ্ধে সারাদেশের অধিকাংশ মুক্ত করে। পরে সোভিয়েত ইউনিয়নের বাহিনী আর যুগোশ্লাভিয়ার যৌথ বাহিনী সম্মিলিত ভাবে যুগোশ্লাভিয়াকে মুক্ত করার যুদ্ধ শুরু করে। রাজধানী বেলগ্রেড ও পোদগোরিচা মুক্ত হয়, যুদ্ধে মোট ১৫ হাজার জার্মান সেনা মারা যায়, ৯ হাজারকে আটক করা হয় । ১৯৪৫ সালে যুগোশ্লাভিয়া গণতান্ত্রিক প্রজাতন্ত্রের অস্থায়ী সরকার স্থাপন করেন। সোভিয়েত ইউনিয়ন আর যুগোশ্লাভিয়ার যৌথ বাহিনী সারাদেশকে মুক্ত করে। পরে নব্বইয়ের দশকে একে একে চারটি যুদ্ধের মাধ্যমে ২৫ জুন ১৯৯১সালে ক্রোয়েশিয়া ওস্লোভেনিয়া ৮ সেপ্টেম্বর ১৯৯১সালে উত্তর মেসিডোনিয়া আর ৩ মার্চ ১৯৯২সালেবসনিয়া ও হার্জেগোভিনা স্বাধীন হয়ে যায়। সার্বিয়া আর মন্টেনিগ্রো ‘ফেডারেল রিপাবলিক অব যুগোস্লাভিয়া’ নাম নিয়ে কিছুকাল টিকে থাকলেও ২০০৬ সালের ৫ই জুন যুগোস্লাভিয়া ভেঙ্গে মন্টেনিগ্রো ও সার্বিয়া স্বাধীন হয়ে যায় এবং তার ফলে ইতিহাসে বিলীন হয়ে যায় যুগোস্লাভিয়া নামের দেশটি।পরবর্তীতে মন্টেনিগ্রো ও সার্বিয়া থেকে ২০০৮সালের ফেব্রুয়ারি মাসে স্বাধীনতা ঘোষণা করেকসোভো এবং ২০১২সালে স্বাধীন হয়।
স্বাধীন হয়ে যাওয়া দেশসমূহ
১. ক্রোয়েশিয়া ২. উত্তর মেসিডোনিয়া ৩. বসনিয়া ও হার্জেগোভিনা ৪. স্লোভেনিয়া ৫. মন্টেনিগ্রো ৬. সার্বিয়া ৭. কসোভো
শুনই ইউনিয়ন
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মো: ছানোয়ার উদ্দিন ছানু
প্রাক্তন চেয়ারম্যানগণের তালিকা